מסקר מנדטים שפורסם הערב (רביעי) בחדשות 12 עולה כי הסטטוס קוו הפוליטי נמשך. לאף אחד מהגושים אין 61 מנדטים, ואביגדור ליברמן ממשיך לשמש כלשון המאזניים. לגוש המרכז-שמאל 57 מנדטים לעומת 56 לגוש הימין-חרדים, ולישראל ביתנו 7 מנדטים.
כחול לבן ממשיכה להיות המפלגה הגדולה ביותר עם 35 מנדטים לעומת 33 לליכוד. לרשימה המשותפת 13 מנדטים, לעבודה-גשר-מרצ תשעה, למפלגות החרדיות - ש"ס ויהדות התורה - שמונה מנדטים כל אחת, לימינה שבעה מנדטים וכאמור גם לישראל ביתנו שבעה מנדטים.
בשאלת ההתאמה לראשות הממשלה ממשיך בנימין נתניהו להוביל עם 42 אחוזי תמיכה אל מול 34 אחוזים לגנץ. בשאלה האם יש לקיים עימות טלוויזיוני בין המועמדים לפני הבחירות ענו 60 אחוזים מהנשאלים כי הם תומכים, אל מול 21 אחוזים שהתנגדו.